Hvordan vil mine ansatte motta informasjonen om egen pensjonskonto?
I forbindelse med innføring av egen pensjonskonto, sender vi i utgangspunktet all informasjon om innskuddspensjon og egen pensjonskonto digitalt. Den ansatte kan selv reservere seg mot dette.
Ansatte med innskuddspensjon hos oss, mottar informasjon om at egen pensjonskonto kommer og at informasjonen blir digital. I e-posten oppfordrer vi de ansatte til å oppdatere sin private e-postadresse i kundeprofilen på storebrand.no. Dette er viktig fordi vi primært sender personlig pensjonsinformasjon til e-postadressen den ansatte har oppgitt selv. For å komme i kontakt med alle ansatte, er det imidlertid fortsatt viktig at du som arbeidsgiver oppgir dine ansattes jobb-epostadresse til oss.